อยากชิมร้านนี้นานแล้วค่ะ แต่คิวยาวมาก มาทีไรคิวรอที่เก้าอี้หน้าร้านไม่ต่ำกว่าห้าคิว แต่ตอนนี้เหมือนขยายสาขาเยอะมาก ที่ข้างหลังเซนทรัลบางนา ก็มีตั้งสองสาขา แถมสาขาใหม่ลด 20% อีกต่างหากคนเลยแห่ไปสาขานั้น ร้านนี้ก็ว่างๆ

เมนูวันนี้:
สารภาพว่าจำชื่อไม่ค่อยได้ค่ะ (จำได้แต่สาเกร้อน 555) เพราะไม่ได้สั่งเอง และไม่ได้ถ่ายเมนูไว้ เพราะงั้นขอรีวิวเท่าที่จำได้ละกันนะคะ 555
- เนื้อวากิวไข่หอยเม่น ... คนกินบอกว่าอร่อยมากค่ะ
- ซูชิ กับตับห่าน ... มีมาสองแบบ ตับห่านข้างบนอร่อยดีค่ะ
- แซลมอนสลัด ... ไม่อร่อยเลยค่ะ ผิดหวังสุดๆ
- ซูชิ กับทูน่า.. เนื้อทูน่าสดดีมากๆ
- ซูชิ ก้อนยักษ์ ไม่รู้ชื่ออะไรอ่ะค่ะ ข้าวข้างล่างเป็นคล้ายข้าวปรุงรส เหมือนข้าวผัด ต้องใช่ช้อนในการกิน.. เฉยๆ เลี่ยนค่ะ
- ยำแซลมอน .. ไม่อร่อยอ่ะ
- หมึกสดกับซอสวาซาบิ ... เฉยๆ อ่ะค่ะ
- หอยเชลล์สด ... อร่อยค่ะ
- ซาซิมิ .... สดมาก ชิ้นหนามาก อร่อยมากค่ะ
- ไข่ปลาคอต.... สุดยอด!!!! มันแตกในปาก ฟินมากมายค่ะ
- ซุบใส บริการฟรีค่ะ
- ชาเขียวเย็น ฟรีค่ะ

สรุป... บริการดีค่ะ พนักงานเอาใจใส่ อุ่นสาเกขวดใหม่มาให้ตลอดๆ จะมอมสาเกกันเลยทีเดียว 555.
อาหารคุณภาพพรีเมียมค่ะ แต่บางอย่างเราว่ามันใหญ่ไป บางจานรสเฉยๆ ถ้าไม่ใช่เพราะวัตถุดิบคุณภาพพรีเมียมล่ะก็คงจะยิ่งเฉยๆ มากกว่านี้ ... ถ้าจะยกนิ้วให้ ขอยกนิ้วให้กับ ซาซิมิเซตค่ะ เพราะวัตถุดิบดีจริงๆ อร่อยโดยไม่ต้องปรุง และไข่ปลาคอตค่ะ มันสุดยอดมากค่ะ